**FORLIK**

År 2012, den 4. desember ble det holdt forhandlingsmøte mellom Arbeidsgiverforeningen Spekter og LO Stat vedrørende sak 29/2012 for Arbeidsretten.

Til stede:

For Spekter: Lars Haukaas

For LO Stat: Eivind Gran

Partene viser til protokoll datert 4. desember 2012 vedrørende forhandlingssystem i overenskomstområde helseforetak og henviser til følgende enighet:

*Partene er enige om følgende:*

* *Uorganiserte arbeidstakere følger den mest relevante overenskomst for stillingen, og lønnsreguleringer, inkl. virkningstidspunkt, gis tilsvarende det som er avtalt.*

*Med den mest relevante overenskomst menes den overenskomsten som omfatter flest organiserte arbeidstakere i helseforetaket for den stillingen den uorganiserte har.*

*Partene vil i fellesskap og hver for seg arbeide for at ovenstående blir fulgt av de lokale parter.*

Partene begjærer i fellesskap sak nr. 29/2012 for Arbeidsretten hevet som forlikt i tråd med ovenstående. Hver av partene bærer sine omkostninger.

For Spekter For LO Stat

Lars Haukaas Eivind Gran